rejauldu/bengali-wikipedia huggingface dataset:
মারিয়া পেদ্রাজা মোরিলো (জন্ম ২৬ জানুয়ারি ১৯৯৬) একজন স্পেনীয় অভিনেত্রী, নৃত্যশিল্পী ও মডেল। তিনি লা কাসা দে পাপেল ও এলিট ধারাবাহিকে তার ভূমিকার জন্য আন্তর্জাতিকভাবে পরিচিতি অর্জন করেন।   পেশাজীবন    পেদ্রাজার ইনস্টাগ্রাম অ্যাকাউন্টের সূত্র ধরে চলচ্চিত্র পরিচালক এস্তেবান ক্রেস্পো  তার সন্ধান পান এবং নিজের পরিচালিত  প্রথম চলচ্চিত্র আমার-এর প্রধান চরিত্রের জন্য অডিশনে অংশ নিতে পেদ্রেজাকে আমন্ত্রণ জানান। চলচ্চিত্রটিকে তাকে লরা চরিত্রে অভিনয়ের জন্য নির্বাচিত করা হয়। এতে তার পাশাপাশু পল মোনেন, নাটালিয়া টেনা, গুস্তাভো সালমেরন ও নাচো ফ্রেস্নেদার অভিনয় করেছেন।  এরপর তিনি অ্যাট্রেসমিডিয়ার ধারাবাহিক লা কাসা দে পাপেল-এ স্পেনে ব্রিটিশ রাষ্ট্রদূতের কন্যা অ্যালিসন পার্কারের চরিত্রে অভিনয় করেন। নেটফ্লিক্স ধারাবাহিকটির প্রচারস্বত্ত্ব কিনে নেওয়ার পর পেদ্রাজা জাতীয় ও আন্তর্জাতিকভাবে পরিচিতি লাভ করেন। ২০১৮ সালের শুরুতে লা কাসা দে পাপেল-এ তার সহশিল্পী মিগুয়েল হেরান ও হাইমে লোরেন্তেসহ নেটফ্লিক্সের দ্বিতীয় স্প্যানিশ মৌলিক ধারাবাহিক এলিট-এ পেদ্রাজার অংশগ্রহণের কথা ঘোষণা করা হয়।  চলচ্চিত্র তালিকা   চলচ্চিত্র    বছর   শিরোনাম   চরিত্র   মন্তব্য   সূত্র   ২০১৭   আমার   লরা        ২০১৯   কিয়েন তে লেভারিয়াস আ উনা ইসলা দেসিয়ের্তা   মার্তা        ২০২০  এল ভেরানো কে ভিভিমোস  আদেলা        ২০২১  পোলিয়ামোর পারা প্রিন্সিপিয়ান্তেস  আমান্দা        এগো   পালোমা / গোলিয়াদকিন        ২০২২   লাস নিনিয়াস দে ক্রিস্তাল  ইরেনে        ২০২৩  অ্যাওয়ারনেস  এস্থের      ২০২৪  এল কোরেও  লেতিসিয়া       টেলিভিশন    বছর   শিরোনাম   চরিত্র   চ্যানেল   মন্তব্য   সূত্র  ২০১৭  সি ফুয়েরাস তু  আলবা রুইজ আলোনসো / ক্রিস্তিনা ক্রিস রোমেরো  প্লাজ  ৮ পর্ব  মানি হেইস্ট  অ্যালিসন পার্কার  আন্তেনা ৩  ১৫ পর্ব  ২০১৮  এলিট  মারিনা নুনিয়ের ওসুনা  নেটফ্লিক্স  ৮ পর্ব  ২০১৯–বর্তমান  টয় বয়  ত্রিয়ানা মারিন  আত্রেসপ্লেয়ার প্রিমিয়াম/নেটফ্লিক্স     ২০২৪   আসাল্টো আল বানকো সেন্ট্রাল  মাইদের গারমেন্দিয়া         তথ্যসূত্র   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর স্পেনীয় অভিনেত্রী বিষয়শ্রেণী:মাদ্রিদের অভিনেত্রী বিষয়শ্রেণী:স্পেনীয় চলচ্চিত্র অভিনেত্রী বিষয়শ্রেণী:স্পেনীয় টেলিভিশন অভিনেত্রী বিষয়শ্রেণী:স্পেনীয় নারী মডেল
যতীশ গুহ (১৯০৫ - ১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গুপ্ত বিপ্লবী দল কর্মীরূপে কাজ করেন এবং পরে ফরোয়ার্ড ব্লকের সংগে যুক্ত ছিলেন। কলকাতায় অন্তরীণ নেতাজী সুভাষচন্দ্র বসুর দেশ ত্যাগের ব্যাপারে সাহায্য করেন। ১৯৪২ সালে গ্রেপ্তার হন এবং দিল্লীর লালকেল্লায় বন্দি থাকেন। বন্দিদশায় নির্মম অত্যাচারের কারণে মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৯৮-৫৯৯, ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৪।  শৈশব ও শিক্ষাজীবন যতীশ গুহ আনুমানিক ১৯০৫ সালে ঢাকায় জন্মগ্রহণ করেন। ঢাকায় শিক্ষালাভের পর তিনি কলকাতায় এসে ১৯৩০ সালে এম.এ. এবং ১৯৩১ সালে বি.এল. পাস করেন। বি.এল. পাস করার পর ছোট আদালতে ওকালতি শুরু করেন।  তথ্যসূত্র  বিষয়শ্রেণী:১৯০৫-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ঢাকার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
রফিকুর রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে  তিনি পশ্চিমবঙ্গ বিধানসভায় আমডাঙা বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:২১শ শতাব্দীর ভারতীয় মুসলিম
বীজগণিত • বিশ্লেষণ • ফলিত গণিত • ক্যালকুলাস • ক্যাটেগরি তত্ত্ব • বিশৃঙ্খলা তত্ত্ব • গুচ্ছ-বিন্যাস তত্ত্ব • ক্রীড়া তত্ত্ব • জ্যামিতি • গ্রাফ তত্ত্ব • গ্রুপ তত্ত্ব • রৈখিক বীজগণিত • যুক্তিবিজ্ঞান • সংখ্যাতত্ত্ব • সাংখ্যিক বিশ্লেষণ • সর্বোন্নতিকরণ • শৃঙ্খলা তত্ত্ব • সম্ভাবনা ও পরিসংখ্যান • সেট তত্ত্ব • পরিসংখ্যান • টপোগণিত • ত্রিকোণমিতি  গণিতবিদ • গণিতের ইতিহাস • গণিতের পুরস্কার • গণিত শিক্ষা • গণিতভিত্তিক প্রতিষ্ঠান ও সম্প্রদায় • গণিত বিষয়ক রচনা • গাণিতিক অঙ্কপাতন • গাণিতিক উপপাদ্য • প্রমাণ • গণিতের অসমাধানকৃত সমস্যাসমূহ  42px|right|বিষয়শ্রেণী ধাঁধা নিচের বিষয়শ্রেণীগুলোর অধীনে সবগুলো নিবন্ধ সাজানো আছে। [►] চিহ্নে ক্লিক করলেই উপ-বিষয়শ্রেণী দেখতে পাবেন।  *
দড়িকান্দি বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।   আয়তন  দড়িকান্দি ইউনিয়নের আয়তন ১,৯৬৮ একর (৭.৯৬ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী দড়িকান্দি ইউনিয়নের মোট জনসংখ্যা ১৪,২৭২ জন। এর মধ্যে পুরুষ ৬,৫৫৯ জন এবং মহিলা ৭,৭১৩ জন। মোট পরিবার ৩,০৫৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৭৯২ জন।   ইতিহাস  দড়িকান্দি ইউনিয়ন পূর্বে ছয়ফুল্লাকান্দি পূর্ব ইউনিয়ন নামে পরিচিত ছিল।   অবস্থান ও সীমানা  বাঞ্ছারামপুর উপজেলার পূর্বাংশে দড়িকান্দি ইউনিয়নের অবস্থান। এ ইউনিয়নের উত্তরে তেজখালী ইউনিয়ন, পশ্চিমে ছয়ফুল্লাকান্দি ইউনিয়ন, দক্ষিণে ফরদাবাদ ইউনিয়ন এবং পূর্বে নবীনগর উপজেলার রতনপুর ইউনিয়ন অবস্থিত।   প্রশাসনিক কাঠামো  দড়িকান্দি ইউনিয়ন বাঞ্ছারামপুর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী দড়িকান্দি ইউনিয়নের সাক্ষরতার হার ৪৭%।   শিক্ষা প্রতিষ্ঠান  প্রাথমিক বিদ্যালয়ঃ  খাল্লা সরকারি প্রাথমিক বিদ্যালয়   খাল্লা উত্তর-পশ্চিম পাড়া সরকারি বিদ্যালয়   বাহাদুরপুর সরকারি প্রাথমিক বিদ্যালয়   দরিকান্দি পশ্চিম সরকারি প্রাথমিক বিদ্যালয়   দরিকান্দি মধ্যপাড়া সরকারি প্রাথমিক বিদ্যালয়  ইমামনগর সরকারি প্রাথমিক বিদ্যালয়   গকুলনগর সরকারি প্রাথমিক বিদ্যালয়   মাধ্যমিক বিদ্যালয়ঃ  খাল্লা উচ্চ বিদ্যালয়  দরিকান্দি বাড্ডা আসমাতুন্নেসা উচ্চ বিদ্যালয়   উচ্চ মাধ্যমিক বিদ্যালয়ঃ  দরিকান্দি তাজুল ইসলাম আদর্শ কলেজ   যোগাযোগ ব্যবস্থা    খাল ও নদী  দরিকান্দি ইউনিয়নের উত্তরে প্রবাহিত পুরনো তিতাস নদী।  খালঃ মরা খাল ও মরডাঙ্গী খাল  পুরনো তিতাস নদীর কৃষ্ণনগর মুখ থেকে দরিকান্দি ভোরের বাজার হয়ে খাল্লা গ্রামের দক্ষিণ পাশ্ব ঘেঁষে বাহাদুরপুর ডেপার বিল পর্যন্ত এবং ভোরের বাজার হতে পূর্ব দিকে ইমামনগর দিয়ে গিয়ে বিশারার কাছে মিলিত হয় দরিকান্দির একমাত্র খাল। যা লোকমুখে "মরা খাল" নামে বর্তমানে পরিচিত, এবং খাল্লা সাব বাড়ি হতে ভেলানগর বিল পর্যন্ত একটা খাল ছিল যেটি "মরডাঙ্গী" নামে পরিচিত। কৃষি কাজের প্রয়োজনে এই খাল দুটি খনন করেছিলেন খাল্লা গ্রামের কৃতি সন্তান আঃ বারী মাষ্টার।    হাট-বাজার  দড়িকান্দি ইউনিয়নে ভোরের বাজার, আনন্দ বাজার ও তিতাস বাজার নামে তিনটি বাজার রয়েছে।   দর্শনীয় স্থান  ১.খাল্লা হিজল তলা, ২. খাল্লা উত্তর-পশ্চিম পাড়া  ৩.দরিকান্দি শান্তিনগর রোড, ৪.গকুলনগর আশুলিয়া রোড, ৫.দরিকান্দি মৌলভী বাড়ি   উল্লেখযোগ্য ব্যক্তি   আবুল কালাম মোহাম্মদ যাকারিয়া –– পুরাতাত্ত্বিক এবং গবেষক।   জনপ্রতিনিধি  মির্জা মোঃ শফিকুল ইসলাম স্বপন    আরও দেখুন   বাঞ্ছারামপুর উপজেলা  বাঞ্ছারামপুর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:বাঞ্ছারামপুর উপজেলার ইউনিয়ন
মদাতী ইউনিয়ন বাংলাদেশের রংপুর বিভাগের লালমনিরহাট জেলার কালীগঞ্জ উপজেলার অন্তর্গত একটি ইউনিয়ন। এটি ৩৪.৫৫ কিমি২ (১৩.৩৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৫,৫০৮ জন। ইউনিয়নটিতে মোট গ্রামের সংখ্যা ৩০টি ও মৌজার সংখ্যা ৭টি।  গ্রামসমূহের তালিকা  মেম্বার পাড়া (রবির গোড়) গাগলার পাড় দ:মু: মদাতী  খামাত পারা  গেনন্দারা পারা  দালাল পারা  বামন টারী  কালীকাপুর  কৈটারী-১  কৈটারী-২  চ্যাংটারী  কিষামত মদাতী  খালীসা মদাতী  জহর পারা  কিষামদ মদাতী  শাখাতী  বাবুর ডাংঙ্গা  রায় বাবুর ডাংঙ্গা  মঙ্গলের ডাংঙ্গা  জামবাড়ী  সরদার টারী  দালাল পারা  তালূক শাখাতী  রিফুজা টারী  ভিতর কুটি  নদীভাঙ্গা টারী  উ:মু: মদাতী  গাগলার পার  টেপার ডাঙ্গা  রোবীর গের  গুটির গোর  কাগজী পারা  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:কালীগঞ্জ (লালমনিরহাট) উপজেলার ইউনিয়ন
২৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে রামবাগান অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।  বিবরণ ২৫ নং ওয়ার্ডের সীমানা নিম্নরূপ: উত্তর দিকে নন্দ মল্লিক লেন; পূর্ব দিকে চিত্তরঞ্জন অ্যাভিনিউ; দক্ষিণ দিকে মদন চট্টোপাধ্যায় লেন এবং পশ্চিম দিকে রবীন্দ্র সরণি।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫২৫ নং ওয়ার্ডস্মিতা বক্সিসর্বভারতীয় তৃণমূল কংগ্রেসওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০স্মিতা বক্সিসর্বভারতীয় তৃণমূল কংগ্রেস ২০১৫স্মিতা বক্সিসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
thumb|right|প্রথম গ্রিক পত্রিকার প্রচ্ছদ পাতা। ভিয়েনা থেকে প্রকাশিত এই পাতার নাম রাখা হয়েছিল এফিমেরিস। এই সংখ্যাটি ১৭৯০ সালের। জ্যোতির্বিজ্ঞান পঞ্জিকা''  বা এফিমেরিস''' (ইংরেজি ভাষায়: Ephemeris) বলতে এক ধরনের তালিকা বা সারণিকে বোঝায় যাতে কোন নির্দিষ্ট সময়ে বা বিভিন্ন সময়ে আকাশে জ্যোতিষ্কসমূহের অবস্থান লিপিবদ্ধ থাকে। চাঁদ, সূর্য, গ্রহ এবং অন্যান্য তারাদের অবস্থান একটি নির্দিষ্ট পর্যায়কাল পর্যন্ত জ্যোতির্বিজ্ঞান পঞ্জিকাতে লিপিবদ্ধ করা থাকে। জ্যোতির্বিজ্ঞানীরা জ্যোতির্বিজ্ঞান পঞ্জিকাতে অবস্থান লেখার জন্য সাধারণত গোলকীয় পোলার স্থানাঙ্ক ব্যবহার করেন, এক্ষেত্রে বিষুবাংশ ও বিষুবলম্ব লিপিবদ্ধ করা হয়। গ্রিনিচ মানমন্দির এবং মার্কিন নৌবাহিনীর পক্ষ থেকে প্রতি বছর দুটি করে জ্যোতির্বিজ্ঞান পঞ্জিকা প্রকাশ করা হয়।Ephemeris, জ্যোতির্বিজ্ঞান শব্দকোষ, ফারসীম মান্নান মোহাম্মদী  জ্যোতিষ শাস্ত্রেও জ্যোতির্বিজ্ঞান পঞ্জিকা ব্যবহার করা হয়। জ্যোতিষীরা সাধারণত রাশিচক্রে ব্যবহৃত ভূকক্ষের সাপেক্ষে দ্রাঘিমাংশ ও অক্ষাংশ পরিমাপ করেন।   তথ্যসূত্র   বিষয়শ্রেণী:খ-বলবিজ্ঞান বিষয়শ্রেণী:জ্যোতির্মিতি বিষয়শ্রেণী:জ্যোতির্বিজ্ঞানের বই বিষয়শ্রেণী:বর্ষপঞ্জি
আবুল-হুসাইন হিলাল বিন মুহাসিন বিন ইব্রাহিম আল-সাবি' ( আরবি : ابو الحسين هلال بن محسن بن ابراهيم الصابئ) (জন্ম: ৩৫৮ হিজরী, ৯৬৯ খ্রিস্টাব্দ এবং মৃত্যু: ৪৪৭/৪৪৮ হিজরী, ১০৫৬ খ্রিস্টাব্দ ) ছিলেন একজন ইতিহাসবিদ, আমলা এবং আরবি ভাষার লেখক। সাবিয়ান আমলা পরিবারে জন্মগ্রহণকারী আল-সাবি ৪০২-৪০৩ হিজরি/১০১২ খ্রিস্টাব্দে ইসলাম গ্রহণ করেন। . প্রথমে বুয়িদ আমির সামসাম আল-দাওলার অধীনে কাজ করার পর তিনি বাহা' আল-দৌলার উজির ফখর আল-মুলকের অধীনে চ্যান্সেরির  পরিচালক হন। তিনি মোট ৯০ চন্দ্রবর্ষ বেঁচে ছিলেন।   কাজ  হিলাল আল-সাবি' অসংখ্য বইয়ের লেখক, যার সবগুলো এখন টিকে নেই। ইতিহাসের পাশাপাশি আমলাতান্ত্রিক বিষয়াবলী এবং আদালতের বিষয়গুলি ছিল তার প্রধান বিষয়বস্তু।   আব্বাসীয় আদালতের নিয়ম ও প্রবিধান - (আরবি: رسوم دار الخلافة রুসুম দার আল-খিলাফা )  সম্ভবত তার সবচেয়ে বিখ্যাত বই হল রুসুম দার আল-খিলাফা যা আচরণ এবং কাজের জন্য একটি আব্বাসীয় ম্যানুয়াল হিসেবে খ্যাত। যদিও এটি নির্দেশাবলী এবং পরামর্শের একটি বই হিসাবে সাজানো হয়েছে, তবে বইটিতে অসংখ্য পরিসংখ্যান, উপাখ্যান এবং ঐতিহাসিক পার্শ্ব রয়েছে৷   উজিরদের বই - (আরবি: كتاب الوزراء কিতাব আল-উজারা )  এই কাজের কেবল শুরুর অংশই টিকে আছে, যা খলিফা আল-মুক্তাদিরের উজিরদের সাথে সম্পর্কিত।   হিলাল আল-সাবি'র ইতিহাস - (আরবি: تاريخ ابي الحسين هلال بن المحسن بن ابراهيم الصابي তারিখ হিলাল আল-সাবি )  এটিও কেবল খণ্ডিত আকারে টিকে আছে, তবে এর টুকরোগুলি ৩৯৩ হিজরি (১০০৩ খ্রিস্টাব্দ) পর্যন্ত বুয়িদ যুগের শেষের দিকের ইতিহাসে একটি ফাঁক পূরণ করে।   তথ্যসূত্র    গ্রন্থপঞ্জি    Hilāl al-Sābi’.  Rusūm Dār al-Khilāfa: The Rules and Regulations of the Abbasid Court.  Trans. Elie A. Salem.  American University of Beirut, 1977.   আরো দেখুন    মুসলিম ইতিহাসবিদদের তালিকা  ইসলামী পণ্ডিতগণ  আল-বাত্তানী  বিষয়শ্রেণী:ইসলামে ধর্মান্তরিত বিষয়শ্রেণী:১০৫৬-এ মৃত্যু বিষয়শ্রেণী:৯৬০-এর দশকে জন্ম
পানিপথের তৃতীয় যুদ্ধ  ১৪ই জানুয়ারি ১৭৬১ সালে দিল্লির ৯৭ কিলোমিটার উত্তরে পানিপথ নামক স্থানে মারাঠাদের সাথে দোয়াবের আফগান রোহিলা ও আয়ুব এর সম্রাট সুজা-উদ-দৌল্লার যৌথ সমর্থনে আফগানিস্থানের সম্রাট আহমেদ শাহ আবদালির মধ্যে সংঘটিত হয়। যুদ্ধটি মারাঠা অশ্বারোহী ও গোলন্দাজ বাহিনীর সাথে আবদালি এবং নাজিব-উদ-দৌলাহের নেতৃত্বে আফগান ও রোহিলাদের (যারা উভয় জাতিগত আফগান) অশ্বারোহী ও পর্বতারোহী গোলন্দাজ বাহিনীর মধ্যে ভয়ঙ্কর রুপে সংঘটিত হয়। যুদ্ধটি ১৮ শতকের  সবচেয়ে বড় এবং সবচেয়ে গুরুত্বপূর্ণ ঘটনা বলে বিবেচিত হয়। এবং মৃত্যুর সংখ্যা ধরলে  সম্ভবত দুটি বাহিনী মধ্যে ভয়ঙ্কর যুদ্ধে একটি একক দিনে মৃত্যুর বৃহত্তম সংখ্যা।  যুদ্ধটির প্রকৃত স্থান নিয়ে ঐতিহাসিকদের মধ্যে বিতর্ক আছে, কিন্তু অধিকাংশ ঐতিহাসিক এর সংঘটনের স্থান হিসাবে বর্তমানে কালা আম্ব এবং সানাউলির রোডের কাছাকাছি স্থানকেই বিবেচনা করেছেন। যুদ্ধ কয়েক দিনের জন্য স্থায়ী হয় এবং ১২৫,০০০ সৈন্য এতে অংশগ্রহণ করেন। উভয় পক্ষের লাভ এবং ক্ষতির পরে শত্রু মারাঠা সেনাবাহিনীর উপর বেশ কিছু দুর্দান্ত আক্রমণ দ্বারা ধ্বংস করার পর আহমদ শাহ দুরানি পরিচালিত আফগান বাহিনী বিজয় লাভ করে।উভয় পক্ষের ক্ষতির পরিমাণ ঐতিহাসিকদের দ্বারা ব্যাপকভাবে বিতর্কিত, তবে এটি বিশ্বাস করা হয় যে ৬০,০০০-৭০,০০০ এর কাছাকাছি সেনা যুদ্ধে নিহত হয়, কিন্তু আহত ও বন্দীদের সংখ্যা বিভিন্ন ঐতিহাসিক দ্বারা বিতর্কিত। কিছু প্রত্যক্ষদর্শীর বিবরণ অনুযায়ী সুজা-উদ-দৌল্লার দিওয়ান কাশি রাজ বখর-যুদ্ধের পর প্রায় ৪০,০০০ মারাঠা কয়েদীকে ঠাণ্ডা মাথায় হত্যা করেছিলেন। গ্রান্ট ডাফ তার ইতিহাসে এই গণহত্যা থেকে বেঁচে ফেরা এক মারাঠা সৈনিকের একটি সাক্ষাতকার দ্বারা এই সংখ্যাকে সমর্থন করেছেন। সেজওয়ালকর যার "১৭৬১, পানিপথ প্রকরণ গ্রন্থ" যেটি এই  যুদ্ধের একক সেরা মাধ্যমিক উৎস হিসেবে গণ্য হয়, তাতে তিনি বলেন, "যুদ্ধের সময়ে এবং পরে ১০০,০০০ এরও বেশি  মারাঠা (সৈন্য ও অযোদ্ধা) ধ্বংস হয়ে গিয়েছিল।"  এইযুদ্ধের ফলে উত্তরে মারাঠা  অগ্রগতি হ্রাস পায় এবং প্রায় দশ বছর ধরে তাদের শাসনাধীন অঞ্চলগুলিতে অস্থিতিশীলতার আবির্ভাব ঘটে। এই সময়টি পেশোয়া মাধবরাও এর শাসন দ্বারা চিহ্নিত হয়, যিনি পানিপথের যুদ্ধে পরাজয়ের পর মারাঠা শাসনের পুনর্জাগরণ ঘটান। ১৭৭১ সালে পানিপথের তৃতীয় যুদ্ধের দশ বছর পর, তিনি একটি অভিযানে ভারতের উত্তরাঞ্চলে একটি বৃহৎ মারাঠা সেনাবাহিনী প্রেরণ করেন যার অর্থ এই অঞ্চলে মারাঠা শাসন পুনঃপ্রতিষ্ঠা করা এবং রোহিলাদের মতো আফগানিস্তানের পক্ষাবলম্বনকারী অযৌক্তিক শক্তিকে শাস্তি দেওয়া যাদের কারণে পানিপথের তৃতীয় যুদ্ধের পর মারাঠা শাসনের অবসান ঘটেছিল। এই প্রচারাভিযানের সফলতা পানিপথের দীর্ঘ গল্পের শেষ কাহিনী হিসেবে দেখা যায়। জনপ্রিয় সংস্কৃতিতে  বাংলাদেশের মহাকবি কায়কোবাদ  পানিপথের ৩য় যুদ্ধযজ্ঞ নিয়ে রচনা করেন তার সুপরিচিত মহাকাব্য মহাশ্মশান এবং মুনীর চৌধুরী রচনা করেন নাটক রক্তাক্ত প্রান্তর ।  ভারতে ২০১৯ সালে পানিপথের তৃতীয় যুদ্ধের পটভূমিতে নির্মিত হয়েছে চলচ্চিত্র "পানিপথ "।পরিচালক আশুতোষ গোয়ারিকর। প্রধান চরিত্রে অভিনয় করেছেন অর্জুন কাপুর , সঞ্জয় দত্ত এবং কৃতি স্যানন।  তথ্যসূত্র  বিষয়শ্রেণী:পানিপথ বিষয়শ্রেণী:মুঘল সাম্রাজ্য জড়িত লড়াই বিষয়শ্রেণী:১৭৬১-এর সশস্ত্র সংঘাত বিষয়শ্রেণী:ভারতীয় রাজ্যের সাথে জড়িত যুদ্ধ বিষয়শ্রেণী:হরিয়ানার ইতিহাস
আয়েশা বিনতে ইউসুফ বাউনিয়া ( , জিলকদের ষোলো তারিখ মৃত্যুবরণ করেন, ৯২২ হিজরি/১৫১৭ সাল) ছিলেন একজন সুফি ওস্তাদ ও কবি।Qutbuddin, Tahera. 'Women Poets' , in Medieval Islamic Civilisation: An Encyclopedia, ed. by Josef W. Meri, 2 vols (New York: Routledge, 2006), II 865-67 (p. 866). তিনি মধ্যযুগীয় নারী ইসলামি অতীন্দ্রিয়বাদীদের মধ্যে অন্যতম যারা তাদের নিজস্ব মতামত লিখিতভাবে লিপিবদ্ধ করেছেন এবং তিনি "সম্ভবত বিংশ শতাব্দীর পূর্বে অন্য যে কোনো নারীর চেয়ে আরবি ভাষায় বেশি রচনা করেছেন।" একবিংশ শতাব্দীতে তার কিছু কাজ ইংরেজিতে অনুবাদ করা হয়েছে। "তার মধ্যে সাহিত্যিক প্রতিভা এবং তার পরিবারের সুফি প্রবণতা পূর্ণ ফলপ্রসূ হয়েছে।"Khalidi, W. A. S. 'AL-BĀ'ŪNĪ', in The Encyclopaedia of Islam, new edn by H. A. R. Gibb and others (Leiden: Brill, 1960-2009), I 1109-10 (p. 1109). তিনি দামেস্কে জন্মগ্রহণ করেন এবং মারা যান।   টীকা    তথ্যসূত্র     50x50পিক্সেল Text was copied from this source, which is available under a Creative Commons Attribution 4.0 International License.        বিষয়শ্রেণী:সিরীয় সুফি বিষয়শ্রেণী:ধর্মীয় লেখিকা বিষয়শ্রেণী:নারী সুফি অতীন্দ্রিয়বাদী বিষয়শ্রেণী:১৫১৭-এ মৃত্যু বিষয়শ্রেণী:মধ্যযুগীয় নারী কবি বিষয়শ্রেণী:সিরীয় নারী লেখিকা বিষয়শ্রেণী:উসমানীয় সাম্রাজ্যের পঞ্চদশ শতাব্দীর লেখিকা বিষয়শ্রেণী:উসমানীয় সাম্রাজ্যের পঞ্চদশ শতাব্দীর নারী লেখিকা
সফদর আলী আব্বাসী (উর্দু: صفدر علی عباسی জন্ম ২৬ ডিসেম্বর ১৯৫৭) একজন পাকিস্তানি রাজনীতিবিদ ও চিকিৎসক। তিনি একজন সিনেটর এবং পাকিস্তান পিপলস পার্টি (পিপিপি) এর নেতা।   প্রারম্ভিক জীবন  আব্বাসি ১৯৫৭ সালের ২৬ ডিসেম্বর পাকিস্তানের লারকানা শহরে জন্মগ্রহণ করেন। তাঁর পরিবার দীর্ঘদিন ধরে রাজনীতিতে জড়িত ছিল। [Safdar Abbasi's Profile ] আব্বাসির মা আশরাফ আব্বাসি এক সময় পাকিস্তানের জাতীয় সংসদের ডেপুটি স্পিকার ছিলেন। আব্বাসি লাহোরের আইচিসন কলেজে পড়াশোনা করেন, করাচির ডাউ মেডিকেল কলেজে মেডিকেল ডিগ্রি অর্জনের আগে কেমব্রিজ এবং ইন্টারমিডিয়েট অধ্যয়ন শেষ করেন। তিনি তার যৌবনকালে স্থানীয় রাজনীতিতে জড়িত ছিলেন।[]   রাজনৈতিক জীবন  আব্বাসি ১৯৮১ সালে জাতীয় ছাত্র ফেডারেশনের মাধ্যমে ডাউ মেডিকেল কলেজ স্টুডেন্টস ইউনিয়নের নির্বাচনে প্রতিদ্বন্দ্বিতা করেছিলেন।  তিনি পিপিপিতে যোগ দেন, কারণ তিনি পাকিস্তানের প্রয়াত রাষ্ট্রপতি এবং প্রধানমন্ত্রী জুলফিকার আলি ভুট্টোর পদ পেয়েছিলেন। সামরিক আইনের সময়কালে তাকে নির্বাসিত করা হয়েছিল।১৯৮৬ সালে তিনি বেনজির ভুট্টোর রাজনৈতিক সহকারী হন। ১৯৮৮ সালে ভুট্টো যখন প্রধানমন্ত্রী হন তখন তিনি তার রাজনৈতিক সচিব নিযুক্ত হন, তিনি ১৯৯৩ সাল পর্যন্ত এ দায়িত্ব পালন করেন।  মার্চ ১৯৯৪ সালে আব্বাসি পাকিস্তানের সিনেটে ছয় বছরের মেয়াদের জন্য নির্বাচিত হন, যেখানে তিনি বাণিজ্য, স্থানীয় সরকার ও পল্লী উন্নয়ন বিষয়ক সিনেট স্থায়ী কমিটি এবং স্বাস্থ্য, সমাজ কল্যাণ ও বিশেষ শিক্ষা বিষয়ক সিনেটের স্থায়ী কমিটিতে দায়িত্ব পালন করেন। [] ২০০৬ সালে তিনি অতিরিক্ত ছয় বছরের মেয়াদে পুনরায় নির্বাচিত হন।   গুপ্তহত্যা  ২০০৭ সালের ২৭ ডিসেম্বর লিয়াকত বাগে বেনজির ভুট্টোর হত্যার পর সফদর আব্বাসি ও তার স্ত্রী নাহিদ খান অনেক সমস্যার সম্মুখীন হন। দুজনকেই বেনজির ভুট্টোর ঘনিষ্ঠ বলে মনে করা হয় এবং আসিফ আলী জারদারির নতুন নেতৃত্বে তার অন্যান্য ঘনিষ্ঠ উপদেষ্টাদের সাথে আলোচনা করা হয়। [Nelson, Dean. (31 August 2008) Asif Ali Zardari’s purge ‘betrays’ Benazir Bhutto's legacy The Times. Retrieved 2008-09-11]  বেনজির ভুট্টোর মৃত্যুর পর থেকে তার ঘনিষ্ঠ দলীয় কর্মীদের অনেকেই জারদারি সরকারে অবস্থান হারান, যার মধ্যে ছিলেন দলীয় কর্মী এবং পাকিস্তানের আইনজীবী আন্দোলনের নেতা আইতেজাজ আহসান। পরিবর্তে, এই পদগুলি পূরণ করার জন্য অনেক নতুন পরিসংখ্যান চালু করা হয়েছিল।Blame of Benazir Tragedy  তথ্যসূত্র  বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি চিকিৎসক বিষয়শ্রেণী:পাকিস্তানি রাজনীতিবিদ বিষয়শ্রেণী:আইচিসন কলেজের প্রাক্তন শিক্ষার্থী
দক্ষিণ চব্বিশ পরগনা জেলায়সাক্ষরতার হারআলিপুর সদর মহকুমা বিষ্ণুপুর ১ – ৭৮.৩৩% বিষ্ণুপুর ২ – ৮১.৩৭% বজবজ ১ – ৮০.৫৭% বজবজ ২ – ৭৯.১৩%ঠাকুরপুকুর মহেশতলা – ৮৩.৫৪%বারুইপুর মহকুমা বারুইপুর – ৭৬.৪৬% ভাঙড় ১ – ৭২.০৬% ভাঙড় ২ – ৭৪.৪৯% জয়নগর ১ – ৭৩.১৭% জয়নগর ২ – ৬৯.৭১% কুলতলি – ৬৯.৩৭% সোনারপুর – ৭৯.৭০%  ক্যানিং মহকুমা বাসন্তী – ৬৮.৩২% ক্যানিং ১ – ৭০.৭৬% ক্যানিং ২ – ৬৬.৫১%গোসাবা – ৭৮.৯৮%ডায়মন্ড হারবার মহকুমা ডায়মন্ড হারবার ১ – ৭৫.৭২%ডায়মন্ড হারবার ২ – ৭৬.৯১%ফলতা – ৭৭.১৭%কুলপি – ৭৫.৪৯%মগরাহাট ১ – ৭৩.৮২%মগরাহাট ২ – ৭৭.৪১%মন্দিরবাজার – ৭৫.৮৯%মথুরাপুর ১ – ৭৩.৯৩%মথুরাপুর ২ – ৭৭.৭৭% কাকদ্বীপ মহকুমা কাকদ্বীপ – ৭৭.৯৩%নামখানা – ৮৫.৭২পাথরপ্রতিমা – ৮২.১১%সাগর – ৮৪.২১% সূত্র: ২০১১ সালের জনগণনা: সমষ্টি উন্নয়ন ব্লক অনুযায়ীপ্রাথমিক জনগণনা সংক্ষিপ্ত তথ্য  Category:পশ্চিমবঙ্গ সাক্ষরতা টেমপ্লেট
গ্যালো-রোমান ধর্ম (Gallo-Roman religion) ছিল উৎপত্তিগতভাবে কেল্টিকভাষী গলদের ঐতিহ্যগত ধর্মীয় অনুশীলনের সাথে সেই স্থানে রোমান সাম্রাজ্যের শাসনের অধীনে সেই অঞ্চলে সূচনা করা রোমান ও হেলেনবাদী ধর্মসমূহের মিশ্রণ। এটি ছিল নির্বাচনীয় সংস্কৃতায়নের ফল।   দেবদেবী  কিছু ক্ষেত্রে গলীয় দেবদেবীর নামগুলো রোমান দেবদেবীদের উপাধি হিসেবে বা রোমান দেবদেবীর নাম গলীয় দেবদেবীদের উপাধি হিসেবে ব্যবহৃত হয়, যেমন লেনাস মার্স বা জুপিটার পোয়েনিয়াস। অন্যান্য ক্ষেত্রে রোমান দেবতাদেরকে গলীয় নারী সঙ্গী দান করা হয়েছিল, যেমন মারকিউরির সঙ্গী বানানো হয় দেবী রোসমার্তাকে, অ্যাপোলোর সঙ্গী বানানো হয় দেবী সিরোনাকে। অন্তত একটি ক্ষেত্রে গলদের অশ্বের দেবী এপোনাকে রোমানদের দ্বারা গৃহীত হতে দেখা যায়।  জুপিটার স্তম্ভ ছিল রোমান গল ও জার্মানিয়ার একটি বিশিষ্ট ধর্মীয় স্মারক, যেখানে দেখানো হয়েছে অশ্বারোহী জুপিটার দৈত্যকে পরাজিত করছেন (কখনও কখনও জুপিটার রাজপদে অধিষ্ঠিত হচ্ছেন), ছবিগুলোর প্যানেলে বিভিন্ন অন্যান্য দেবদেবীকে দেখানো হয়েছে।  প্রথম দিকেই পূর্বদিকের রহস্যবাদী ধর্মগুলো গলে প্রবেশ করেছিল। এর মধ্যে ছিল অর্ফিউস, মিথ্রীয়, সিবেলি এবং আইসিসের কাল্ট। সম্রাট কাল্ট প্রাথমিকভাবে অগাস্টাসের নুমেনকে কেন্দ্র করে গড়ে উঠেছিল, সবচেয়ে নাটকীয়ভাবে লুগডুনামের তিন গলের মন্দিরে।   অভ্যাস  রোমান ধর্মীয় অনুশীলন যেমন ধূপ ও পশু উৎসর্গ, উৎসর্গমূলক শিলালিপি, এবং নরাত্মরোপণমূলক আকারে (মানুষের মত দেখতে) দেবতাদের চিত্রিত প্রকৃতিবাদী মূর্তি মন্দিরের চারপাশে পরিক্রমণের মত নির্দিষ্ট গলীয় আচারের সাথে যুক্ত ছিল। এটি একটি বৈশিষ্ট্যপূর্ণ গ্যালো-রোমান ফেনামের জন্ম দেয়, যাকে প্রত্নতত্ত্বে এর সমকেন্দ্রিক আকৃতি দ্বারা শনাক্ত করা যায়।   আরও দেখুন    রোমান গল   গ্যালো-রোমান সংস্কৃতি   ইন্টারপ্রিটেশিও গ্রায়কা   কেল্টীয় পুরাণ   উৎস্য    Burnand, Y. (1999). "Notes sur le vocabulaire épigraphique de la représentation de la divinité en Gaule romaine" in Signa deorum : L'iconographie divine en Gaule romaine. Communications présentées au colloque organisé par le Centre Albert Grenier d'antiquité nationale de l'Université de Nancy II et la direction d'études d'antiquités de la Gaule romaine de la IVe section de l'École pratique des hautes études. Y. Burnand and H. Lavagne. Paris, De Boccard.   Debal, J. (1983) "Vienne-en-Val, divinités et sanctuaires." Bulletin de la Société Archéologique et Historique de l'Orléanais, 42   Deyts, S. (1998). À la rencontre des Dieux gaulois, un défi à César. Paris: Réunion des Musées Nationaux.   Faudet, I. (1993) Les temples de tradition celtique en Gaule Romaine. Paris, Éditions Errance.    Green, M. (1986) Gods of the Celts. Stroud: Sutton Publishing Limited. ISBN 0-7509-1581-1.  Jufer, N.; Luginbühl, T. (2001) Répertoire des dieux gaulois. Paris, Éditions Errance.    Weisgerber, G. (1975). Das Pilgerheiligtum des Apollo und der Sirona von Hochscheid im Hunsruck. Bonn: Rudolf Habelt Press.   Woolf, G. (1998). Becoming Roman: the origins of provincial civilization in Gaul. Cambridge:  Cambridge University Press.  বিষয়শ্রেণী:গ্রেকো-রোমান ধর্ম বিষয়শ্রেণী:ধর্ম
থাম্ব|ছবিতে উপস্থিত বিশ্বের প্রথম ক্যালোরিমিতির প্রতিকৃতি যা ১৭৮২-৮৩ সালের শীতকালে অঁতোয়ান লাভোয়াজিয়ে এবং পিয়ের সিমোঁ লাপ্লাস বিচিত্র রাসায়নিক বিক্রিয়ার তাপের মান নির্ণয়ে ব্যবহৃত করেন। এই গণনাসমূহ জোসেফ ব্ল্যাকের পূর্বেই আবিষ্কৃত লীনতাপের ধারণার ভিত্তিতে পরিচালিত হয়। এই পরীক্ষাগুলো তাপ-রসায়নের মূল ভিত্তি প্রতিষ্ঠিত করে। ক্যালরিমিতি পদার্থ বিজ্ঞানের একটি উপশাখা যার বিষয় তাপ পরিমাপ। তাপ পরিমাপের অন্যতম একক ক্যালরি; এবং এরই ভিত্তিতে তাপ বিজ্ঞানের এই উপশাখার নামাকরণ করা হয়েছে ক্যালরিমিতি। স্কটিশ চিকিৎসক এবং বিজ্ঞানী জোসেফ ব্ল্যাক, যিনি তাপ এবং তাপমাত্রার মধ্যে পার্থক্য নির্ণয় করেন, তাঁকেই ক্যালোরিমিতির জনক হিসাবে ধরা হয়।    মূলনীতি  ভিন্ন তাপমাত্রার একাধিক বস্তুকে তাপীয় সংস্পর্শে আনা হলে তাদের মধ্যে তাপের আদান-প্রদান ঘটে। বেশি তাপমাত্রার বস্তুগুলো তাপ হারায় এবং কম তাপমাত্রার বস্তুগুলো তাপ গ্রহণ করে। তাপের এ গ্রহণ বা বর্জন তাপের পরিমাণের উপর নির্ভর করে না, এদের তুলনামূলক তাপমাত্রার উপর নির্ভর করে। বস্তুগুলোর তাপমাত্রা সমান না হওয়া পর্যন্ত তাপ উচ্চ তাপমাত্রার বস্তু থেকে নিম্ন তাপমাত্রার বস্তুতে প্রবাহিত হয়। শক্তির সংরক্ষণশীলতার সূত্র অনুসারে বেশি তাপমাত্রার বস্তুগুলো যে তাপ হারায় কম তাপমাত্রার বস্তুগুলো সেই তাপ গ্রহণ করে। এ থেকে আমরা তাপ পরিমাপের তথা ক্যালোরিমিতির মূলনীতি পাই -  যদি একাধিক বস্তুর মধ্যে তাদের বাহিরের অন্য কোথাও থেকে তাপ এদের ভেতরে না আসে কিংবা এদের ভিতর থেকে কোন তাপ বাহিরে না যায়, তাদের মধ্যে কোন রাসায়নিক বিক্রিয়া না ঘটে, তাহলে শক্তির সংরক্ষণশীলতার সূত্র হতে আমরা পাই, গৃহীত তাপ = বর্জিত তাপ।  ক্যালোরিমিতির আলোচ্য বিষয়সমূহঃ  তাপধারণ ক্ষমতা  আপেক্ষিক তাপ  তাপের পরিমাণ  ক্যালরিমিটার  আপেক্ষিক সুপ্ত তাপ   তথ্যসূত্র   বিষয়শ্রেণী:পদার্থবিজ্ঞান বিষয়শ্রেণী:তাপ সঞ্চালন